壯觀
作者：米芾
朝代：宋

paragraphs: 臨南山猗陟北岵，撫壯勝猗遺萬古。
漫漫蒼蒼穹無所，奕奕嶪嶪蹤奇度。
逶迤猗前征，盤礴猗後駐。
奮迅猗奔駛，却約猗畔顧。
環旋猗抱卷，引伸猗就旅。
霧釋猗離掩，雲乘猗平舉。
瞭瞭猗蟾輝，悒悒猗蒸雨。
鬰鬰猗陽春，莽莽猗玉露。
爚爚猗午停，翳翳猗酉去。
領吾儕猗並輿步，却飛仙猗不遐慕，癯其形猗久何苦。
便莫便猗遵坦路，適莫適猗破心阻。
樂莫樂猗頻會遇，莫莞藤猗擷芳藇。